*proiect*

**GUVERNUL REPUBLICII MOLDOVA**

**HOTĂRÂRE nr. \_\_\_\_\_\_\_**

**din \_\_\_\_\_\_\_\_\_\_\_\_ 2017**

**Pentru aprobarea modificărilor și completărilor**

**ce se operează în Hotărârea Guvernului**

**nr. 972 din 18 octombrie2010**

Guvernul HOTĂRĂȘTE:

Se aprobă modificările și completările ce se operează în Hotărârea Guvernului nr. 972 din 18 octombrie 2010 ”Cu privire la Programul de atragere a remitențelor în economie ”PARE 1+1” pentru anii 2010-2018” (Monitorul Oficial al Republicii Moldova, 2010, nr.211-212, art.1091) (se anexează)

**PRIM-MINISTRU**

Contrasemnează:

Viceprim-ministru,

ministrul economiei

Ministrul finanțelor

**Pavel FILIP**

Octavian Calmîc

Octavian Armașu

Aprobat

prin Hotărârea Guvernului nr.\_\_\_\_\_

din \_\_\_\_\_\_\_\_\_\_ 2017

**Modificările și completările**

**ce se operează în Hotărârea Guvernului nr. 972 din 18 octombrie 2010**

Hotărîrea Guvernului nr. 972 din 18 octombrie 2010 ”Cu privire la Programul de atragere a remitențelor în economie „PARE 1+1” pentru anii 2010-2018” (Monitorul Oficial al Republicii Moldova, 2010, nr.211-212, art.1091) se modifică și se completează după cum urmează:

1. În preambul cuvintele ”[Legii nr. 206-XVI din 7 iulie 2006](http://weblex.md/item/view/id/fb9d9590406a33ce0e73f9582503d76e) privind susţinerea sectorului întreprinderilor mici şi mijlocii, cu modificările şi completările ulterioare (Monitorul Oficial al Republicii Moldova, 2006, nr.126-130, art.605)” se substituie cu cuvintele ”[Legii nr.179 din 21 iulie 2016](http://weblex.md/item/view/id/fb9d9590406a33ce0e73f9582503d76e) cu privire la întreprinderile mici şi mijlocii (Monitorul Oficial al Republicii Moldova, 2016, nr. 306-313, art. 651)”.
2. În textul Hotărârii după punctul 3 se adaugă un nou punct 3¹, cu următorul conținut:

”Activitățile de finanțare în cadrul Programului constituie o schemă de ajutor de stat, care cad sub incidența prevederilor Legii nr.139 din 15.06.2012 cu privire la ajutorul de stat.”

1. În Anexa nr.1:
2. Punctul 5 se abrogă.
3. La punctul 7, aliniatul doi va avea următorul cuprins:

”Examinarea și aprobarea cererilor de finanțare, supravegherea și evaluarea activităţilor şi a modului de desfăşurare a Programului se efectuează de către un comitet, în a cărui componenţă intră reprezentanţi ai autorităţilor şi instituţiilor interesate, numit în continuare Comitet de supraveghere. Comitetul se convoacă în şedinţe ordinare la necesitate, dar nu mai rar de o dată în trimestru. Componenţa instituțională a comitetului se aprobă prin hotărîre de Guvern, iar componența nominală a acestuia se aprobă prin ordinul ministrului economiei”.

1. La punctul 8, subpunctul 1) va avea următorul cuprins:

”1) Recepţionarea cererilor de participare

Pentru a participa la Program, fiecare solicitant va depune un dosar, care va conține în mod obligatoriu următorul set de documente:

1. Cererea-tip de participare la Program;
2. Nota de concept a ideii preliminare a proiectului investițional;
3. **Cererea de participare la instruire (la solicitare);**
4. Declaraţia pe propria răspundere privind provenienţa sumelor de bani din remitenţe;
5. Declarația pe propria răspundere privind veridicitatea datelor furnizate în scopul participării la Program;
6. copia buletinului de identitate a lucrătorului migrant/ rudei de gradul I a lucrătorului migrant;
7. documentele care justifică gradul de rudenie cu lucrătorul migrant;
8. documentele justificative privind proveniența banilor din remitențe;
9. declaraţa pe proprie răspundere privind eficienţa activităţii antreprenoriale.

Dosarul completat va fi depus de către solicitant (personal sau prin serviciul de poștă electronică) la ODIMM şi înregistrat, menţionîndu-se data, ora şi numărul de înregistrare.

Solicitanţii care au depus dosare incomplete nu vor fi admise pentru participare în cadrul Programului.

Perioada de înscriere şi depunere a dosarului va fi anunţată pe site-urile oficiale ale Ministerului Economiei, ODIMM, precum şi în presă.”

1. La punctul 8:

în „Componenta a III-a – Finanțare a afacerilor/ Regula 1+1”:

la al doilea alineat, sintagma ”200000 lei” se substituie cu sintagma ”250000 lei”.

subpunctele 2) -5) vor avea următorul cuprins:

**”**2) Pentru participarea la Componenta a III-a a Programului, beneficiarul va completa dosarul cu următoarele documente:

1. Cererea de participare la finanţare;
2. Certificatul de participare la cursurile de instruire antreprenorială în cadrul Programului, dacă a solicitat anterior;
3. Extrasul din Registrul de Stat al persoanelor juridice / Extras din Registrul Gospodăriilor Ţărăneşti (cu cel mult 3 luni actualitate înaintea prezentării cererii de participare la finanțare);
4. Documentele de constituire ale întreprinderii:  Decizia de înregistrare a persoanelor juridice / Fişă de înregistrare a gospodăriei ţărăneşti;
5. Buletinul de identitate al administratorului, fondatorilor sau persoanelor împuternicite;
6. Plan de afaceri pentru o perioadă de cel puțin 3 ani;
7. Declarația privind beneficierea de ajutoare de stat din contul altor Programe de suport pe articolele de investiții propuse în cadrul proiectului investițional în cadrul Programului PARE 1+1.

În cazul întreprinderilor active se adaugă următoarele documente:

1. Certificat privind lipsa sau existența datoriilor la bugetul de stat/ Declaraţia privind lipsa datoriei faţă de bugetul public naţional;
2. Situația financiară a întreprinderii pe parcursul ultimilor 3 ani de activitate.

Cererea-tip de participare la Program şi lista documentelor ce necesită a fi anexate la dosar vor fi accesate on-line pe pagina web oficială - [http:www.odimm.md](http://http:%20www.odimm.md).”

3) Evaluarea dosarelor de finanţare depuse de beneficiari se va efectua de către ODIMM. După evaluarea dosarelor menționate de către ODIMM, acestea vor fi transmise spre aprobarea/ respingerea Comitetului de supraveghere al Programului „PARE 1+1”.

Comitetul de supraveghere al Programului „PARE 1+1” adoptă una din următoarele decizii:

1. Acceptă cererea de finanţare;
2. Respinge cererea de finanţare cu indicarea motivelor;
3. Introduce în lista de așteptare pentru clarificarea unor nereguli constatate.

În cazul acceptării dosarului menţionat, ODIMM va semna cu beneficiarul un contract de finanţare nerambursabilă, în care vor fi prevăzute modul şi termenele de acordare a finanțării nerambursabile.”

4) Fondurile nerambursabile din cadrul Programului vor fi acordate beneficiarului după efectuarea de facto a investiţiei din remitențe, în baza documentelor justificative prezentate cu condiția respectării de către Beneficiar a prevederilor legislației în vigoare. Investiţia planificată poate fi efectuată în cel mult 3 tranşe. Prin urmare, grantul (în proporţie de 50%) va fi acordat beneficiarului după fiecare tranşă a investiţiei efectuate din remitențe și prezentarea documentelor justificative.”

5) Nu va fi acceptată transferarea finanțării nerambursabile în cazul în care:

1. beneficiarul nu a efectuat investiția cu buna credința, valoarea achiziției a articolelor de investiție fiind vădit majorată;
2. beneficiarul nu a efectuat investiția în mod transparent și echitabil, fiind exclus conflictul de interese, luînd în considerație noțiunea conflictului de interes prevăzut în Program;
3. investiția efectuată nu corespunde, articolelor de investiție prevăzute în planul de afaceri al beneficiarului și a contractului de finanțare nerambursabilă;
4. investiția a fost efectuată cu încălcarea legislației în vigoare.

În cadrul Programului se va considera conflict de interes utilizarea calității de fondator/ administrator al întreprinderii în folos propriu sau a persoanelor afiliate, pentru aranjarea tranzacțiilor fictive cu beneficiarii Programului pentru justificarea efectuării investiţiei din contul remitenţelor și finanțării nerambursabile.

Persoanele afiliate constituie soțul/ soția, rudele sau afinii până la gradul al doilea de rudenie cu fondatorul și/sau administratorul întreprinderii care beneficiază de prevederile Programului.**”**.

La „Componenta a IV-a – Monitorizare post finanțare și evaluare a Programului”:

alineatul doi va avea următorul cuprins:

”Beneficiarii de finanţare nerambursabilă vor fi monitorizați din partea ODIMM, din data decontării ultimei tranșe de resurse financiare nerambursabile, pe parcursul a 36 luni şi imediat în caz de necesitate.”

alineatul patru va avea următorul cuprins:

”La nerespectarea condiţiilor prezentului Program, mijloacele financiare acordate în cadrul programului vor deveni rambursabile, în caz de:

1. resursele financiare au fost utilizaţi contrar destinaţiei prevăzute în Contractul de finanţare nerambursabilă;
2. întreprinderea a schimbat fondatorii/asociaţii sau membrii acesteia cu persoane neeligibile la program;
3. întreprinderea a comercializat articolele de investiție procurate în urma realizării proiectului investițional atât din contul remitențelor cât și din contul finanțării nerambursabile;
4. întreprinderea a modificat genul de activitate de bază, pentru care a beneficiat de finanțare nerambursabilă din contul Programului cu activități neeligibile la Program;
5. întreprinderea nu acceptă, se eschivează de monitorizarea din partea ODIMM și/sau furnizează acte, declaraţii false care nu corespund realităţii;
6. investiția din contul remitențelor/finanțării nerambursabile a fost efectuată cu încălcări a legislației în vigoare, care au fost constatate de ODIMM sau organele competente, ulterior acordării finanțării nerambursabile”

**5)** Punctul 9 se abrogă.

**6)** Punctul 10 va avea următorul cuprins:

„**10. Evaluarea impactului implementării Programului**.

La evaluarea impactului implementării Programului se va analiza:

1. Numărul lucrătorilor migranți sau rudelor de gradul I ale acestora instruite;
2. Volumul investițiilor în economia națională;
3. Volumului remitențelor investite în economia națională;
4. Numărul întreprinderilor finanțate;
5. Numărul întreprinderilor create/ dezvoltate în mediul urban și rural;
6. Numărul întreprinderilor create/ gestionate de tineri/ femei;
7. Numărul locurilor de muncă nou create;
8. Numărul întreprinderilor exportatoare de bunuri şi servicii;
9. Numărul întreprinderilor inovative;
10. Formele organizatorico-juridice întreprinderilor finanțate pe domenii de activitate;
11. Contribuția beneficiarilor PARE 1+1 la bugetul public național.”

**7)** Anexa nr.2 se abrogă

**8)** Anexa nr.3 va avea următorul cuprins:

Anexa nr.3

la Hotărârea Guvernului

nr. 972 din 18 octombrie 2010

**COMPONENŢA**

**instituțională a Comitetului de supraveghere al Programului de atragere a**

**remitenţelor în economie “PARE 1+1” pentru anii 2010-2018**

|  |
| --- |
| Viceprim-ministru, ministru al economiei, preşedinte al Comitetului |
| Viceministru al muncii, protecţiei sociale şi familiei |
| Viceministru al afacerilor externe şi integrării europene |
| Viceministru al finanţelor |
| Viceministru al dezvoltării regionale şi construcţiilor |
| Viceministru al agriculturii şi industriei alimentare |
| Reprezentant al Cancelariei de Stat (Biroul pentru relații cu diaspora) |
| șeful Direcției politici de dezvoltare a întreprinderilor mici și mijlocii și comerț din cadrul Ministerul Economiei |
| Director general al Organizaţiei pentru Dezvoltarea Sectorului Întreprinderilor Mici şi Mijlocii, secretar al Comitetului |
| Reprezentant al Organizaţiei Internaţionale pentru MigraţieReprezentant al Delegației Uniunii Europene în Republica Moldova |
| Reprezentant al Confederaţiei Naţionale a Patronatului din Republica Moldova |
| Preşedintele al Camerei de Comerţ şi Industrie  |